Lucius Hedius Rufus Lollianus Avitus

Lucius Hedius Rufus Lollianus Avitus (nescimus, quando natus mortuusve sit) senator Romanus patricius secundo saeculo fuit. Familia ex Pollentia in Liguria originem cepit. Pater eius eiusdem nominis consul suffectus anno 114 creatus est. Hedius ipse anno 144 consulatum ordinarium gessit, anno 146 curator operum publicorum factus est, anno 157/158 proconsul Africam administravit. Deinde inter annos 159 et 165 legatus Augusti pro praetore Bithyniae et Ponti provinciae eratDer Neue Pauly, Stuttgardiae 1999, T. 7, c. 428. Haec provincia ante expeditionem Parthicam proconsulibus et senatu administrata propter pericula belli nunc a legatis ab imperatore missis regebaturAnthony Birley, Hadrian, Londonii 1998, p.. Hedius primus legatus fuit.
Hedius etiam litteris studebat et libros scripsit. Praeterea Publium Helvium Pertinacem propter communem patriam valde promovit.
Nepotes eius etiam consulatum gesserunt: Quintus Hedius Lollianus Plautius Avitus anno 209 et Hedius Lollianus Terentius Gentianus anno 211 consules ordinarii creati sunt.

 Notae 

Categoria:Senatores
Categoria:Legati Bithyniae et Ponti
Categoria:Proconsules Africae
Categoria:Nati saeculo 1 aut 2
Categoria:Mortui saeculo 2 aut 3